**Felhívás**

**Gundel Károly – díjra való jelölésre**

**A Magyar Vendéglátók Ipartestülete**Gundel Károly vendéglős és gasztronómiai szakíró munkásságának emlékére - számos társszervezet közreműködésével -2016-ban is felhívást hirdet a **Gundel Károly – díj elnyerésére**.

**A díjra az jelölhető, aki**a magyar vendéglátás területén kiemelkedően sikeres tevékenységével minimum 25 éve jelen van, feddhetetlen szakmai múlttal és példamutató életúttal rendelkezik, a magyar vendéglátás történelmi hagyományait ápolja és annak megújulása iránt elkötelezettséget érez, a fiatal generáció szakmai fejlődését támogatja, valamint közreműködik a magyar vendéglátás népszerűsítésében.

**Az elismerést**a vendéglátó szakma legjobbjai kaphatják, **évente legfeljebb hárman.**A nívós szakmai díj egy emlékplakett, a hozzá tartozó kitűző valamint oklevél. (A Gundel Károly-díj szabályzatát a honlapunkon olvashatják.)

A 2014-ben átadott Gundel Károly – díj díjazottjai Kalla Kálmán, Hamvas Zoltán és dr. Draveczky Balázs (posztumusz) voltak; 2015-ben Jakabffy László, Garaczi János és Bíró Lajos kapták meg az elismerést.

A Gundel Károly-díj odaítélésére **bárki javaslatot tehet**. **Ennek feltétele a lenti linkről letölthető adatlap kitöltése és visszajuttatása a szervezet címére, e-mail-ben** az info@mvi.hu **vagy** **postai úton** a Magyar Vendéglátók Ipartestülete 1039 Budapest, Piroska utca 2.címre, **vagy** **faxon** a +36 1 439 1984-es számra.

**Elektronikus úton és faxon**a pályázat **benyújtási határideje: 2016. augusztus 23. (kedd) éjfél**

**A postai úton történő leadási határidő: 2016. augusztus 22. (hétfő) éjfél**

**A Kitüntetési Bizottság 17 Tagja, akik a rangos szakmai díj odaítéléséről döntenek:**

* ­     Magyar Vendéglátók Ipartestülete (elnök),
* Magyar Vendéglátók Ipartestülete (egyik alelnöke),
* ­         Magyar Cukrász Iparosok Országos Ipartestülete,
* ­         Magyar Éttermi Szövetség,
* Magyar Nemzeti Gasztronómiai Szövetség,
* ­         Magyar Szállodák és Éttermek Szövetsége,
* ­         Magyarországi Rendezvényszervezők és – szolgáltatók Szövetsége,
* ­         Vendéglátó és Idegenforgalmi Munkaadók Országos Szövetsége,
* ­         a Chaine des Rotisseurs egy képviselője,
* ­         a Magyar Bocuse d'Or Akadémia egy képviselője,
* ­         a Gundel család egy képviselője,
* ­         a Gundel Étterem egy képviselője,
* ­         a Gundel Károly Vendéglátóipari és Idegenforgalmi Szakképző Iskola igazgatója,
* ­         a Budapesti Gazdasági Egyetem Ker.-i Vendégl.ipari és Id.forg.-i Karának egy képviselője,
* ­         a Magyar Kereskedelmi és Vendéglátóipari Múzeum egy képviselője,
* ­         a Magyar Éttermi Mesterek Klubjának egy képviselője,
* ­         a Stílusos Vidéki Éttermiség egy képviselője.

Az Ipartestület a **díjzottak nevét Gundel Károly születésnapján, 2016. szeptember 23-án a Magyar Kereskedelmi és Vendéglátóipari Múzeumban** tartott **sajtótájékoztatón hozza nyilvánosságra**.A **kitüntetés átadása** ünnepélyes keretek között **2016. november 20-án**megrendezendő **MVI Gálaebéd**keretében kerül sor Budapesten, a szakma számos nagy alakja, valamint a sajtó részvételével.

**További felvilágosítás:**info@mvi.hu e-mail címen, vagy a +36 20 500 65 77-es telefonszámon kérhető.

Budapest, 2016. július 1.

                               **Kovács László**

a Magyar Vendéglátók Ipartestületének elnöke